
Physma byrsinum Mass. Neag. p. 9, in silvis humidis insulae 
Amboinae. 

Leptogium phyvyllocarpum Montg. Syllog. p. 379, eorticolum in 
silvis umbrosis insulae Amboinae. 

Leptogium tremelloides Fries, Scan. p. 293, in parte occid. 
ins. Neu-Hannover. 

Leptogium diaphanum Nyl. Syn. p. 195, ad truncos arborum, 
sterile, in ins. New Irland. 

Sphaerophoron tenerum Laur. in Linnaea 1827. p. 45. t. 1. fig. 4, 
ad Fretum Magellanicum. 

Sphaerophoron globiferum v. polycladum Müll. Arg.. rami 
quam in forma normali 2—3plo breviores, graciliores et omnes cum ramillis 
albidi v. rosello-albidi: ramilli valde copiosi et divergenter ramulosi, con- 
junctim Cladoniae rangiferinae v. alpestrem simulantes. — Propter colorem 
et tenuitatem ramillorum nonnihil ad Sph. tenerum accedit, sed ramilli 
breviores et apothecia ut in Sph. globifero. — Ad terram muscosam Freti 
Magellaniei, ubi etiam planta normalis speciei ab aliis (Lechl. n. 992) 
leeta fuit. 

Cladonia pyxidata v. costata FIk. Clad. p. 66, ad Fretum 
Magellanicum et in ins. Kerguelen. 

Cladonia pyxidata v. chlorophaea Flk. Clad. p. 70, ad Betsys 
Cove in insula Kerguelen. 

Cladonia fimbriata v. gracilenta Nyl. Lich. Polvnes. p. 236, 
in insula Kerguelen. 

Cladonia gracilis v. turbinata Schaer. Enum. p. 196, in ins. 
Kerguelen. 

Argopsis Friesiana Müll. Arg., Argopsis megalospora Th. Fries 
Monogr. Stereocaul. p. 34, obs. 2 ad Ster. Argus. — Nomen specifieum ex 
observatione incompleta erronea ortum non admittendum.  Sporae re vera 
in ascis octonae, hyalinae et tantum 20—25 y longae (nec solitariae, oli- 
vaceo-luteae et 60—80 u longae) et satis similes iis plurium Collematum, 
transversim v. suboblique 3—4A-septatae, loculis oblique longitrorsum 
1-septatis, at dein singulari modo in unam quasi compositam magnam oli- 
vaceam coalescunt et vulgo pressione uno corpore ex ascis prorepunt. Hae 
pseudosporae non nisi optimo microscopio tum quoad elementa compo- 
nentia recognosci possunt. Asci angusti, apice more Arthoniarum alte 
solidi. Epithecium fuscum; hypothecium crassum et fuscum. — Saxicola 
in Kerguelen ad Betsys Cove. 

Neuropogon Taylori Nyl. Syn. p. 273; in insula Kerguelen ubique 
ad saxa. 

UsneaNaumanni Müll. Arg. Thallus sulphureo-stramineus, dense 
caespitose crescens, erectus, rigidus, 3—5 cm. longus, rami vage pauci- 
ramosi et subsimplices, inferne reticulatim subcostato-inaequales aut pri- 
mum laeves, fere a basi ramillis subuliformibus copiosis adscendentibus 
praediti et papillosi, extremitates ramulorum et ramillorum plus minusve 
nigro-annulatae aut omnino nigrae; apothecia terminalia, evoluta 7—410mm. 
lata, dorso demum subalveolatim scrobiculata et undique v. marginem 
versus et in margine ciliis nigris rigidis brevibus (latitudine disci pluries 
brevioribus) munita, discus pallidus, nudus; lamina hyalina; sporae hya- 


linae, globoso-ellipsoideae , 8—10 u longae, 7 u latae. — Nulli nisi Usneae 
Hieronymi Krplh. affinis est, a qua praesertim apotheciis dorso non laevi- 
bus et margine peculiariter brevi-multiciliatis differt. — Individua minus 


bene evoluta nigro-annulata facile pro forma ciliigera Neuropogonis mela- 
xanthi haberi possunt, sed structura thalli et apothecia pallida (subinde 
demum nigrata) sunt Usneae. — Saxicola in insula Kerguelen ad Betsys 
Cove. 

Usnea plicata Hoffm. Deutschl. Flora p. 132, ramieola in silvis 
insulae Novae Britanniae. 

Usnea straminea Müll. Arg. L. B. n. 96, cum praecedente. 

Usnea straminea f. rubricata, intense rubra, cum praecedente. 

Evernia magellanica Montg. Cent. 4. n. 73, Syllog. p. 318, ad 
Fretum Magellanicum e ramulis Fagi antarcticae dependens. 

Ramalina linearis Nyl. Recogn. Ram. p. 34; corticola in ins. 
Timor. 

Peltigera polydaetyla v. scutata Nyl. Syn. p. 327, Kerguelen 
ad Port Palliser et Betsys Cove. 

Peltigera rufescens v. spuria Körb. Syst. p. 59, in ins. Ker- 
guelen ad Betsys Cove. 

Nephroma antarcticum Nyl. Syn. p.317, supra museos ad Fretum 
Magellanicum. 

Stietina coriifolia Müll. Arg. Thallus valde rigidus, lurido -fuscus 
v. fuscescens, versus extremitates pallidius fuscus, subtus argillaceo- 
fuscescens, in centro nigricans, undique glaber v. in centro brevissime 
puberulus et parce brevissime rhizinosus, leviter scrobiculoso- inaequalis; 
pseudocyphellae albae, prominulae, planae, demum modice excavatae, 
mediocriter copiosae v. rarescentes; laciniae in thallo late concretae, ver- 
sus ambitum liberae, apice latiores, obtuse ecrenato-lobatae, planae v. 
ultimae non raro scrobieuloso- inaequales, demum in margine dense v. 
etiam in pagina superiore sparse sorediis copiosis coralloideis lurido-griseis 
auctae. Apothecia ignota. —  Rigiditate et crescendi modo et colore ad 
Ricasoliam coriaceam accedit, sed e struetura anatomica thalli vera Stic- 
tina est. Ab affini Stictina intricata rigiditate, laciniis minus liberis et 
defectu indumenti densi paginae inferioris discernitur. — Ad Fretum Ma- 
gellanicum ad Tuesday-Bay, saxicola in silvis Fagorum. 

Stictina Lechleri Müll. Arg. L. B. 1883; Sticta carpoloma v. lati- 
folia Krplh. Lich. Exot. p. 316; truncicola in silvis humidis Fagorum ad 
Punta Arenas Freti Magellanici [et ad Sandy Point: Lechler n. 1008, c. fr.] 

Stietina filicina Nyl. Syn. p.349; Sticta filicina Ach. Meth. p. 275, 
Del. Stict. t. 19. fig. 49, ad truncos Fagi betuloidis ad Fretum Magel- 
lanicum. 

SUetind marginifera v: corallina Müll. Arg. L. B. n. 399, 
ad Fretum Magellanicum cum sequente. 

Stieta Urvillei (Durvillei) Del. Stict. p. 70, ad Tuesday-Bay Freti 
Magellanici. 

Stieta Urvillei v. flavicans Nyl. Syn. p. 360, cum praecedente 
mixtim crescens. 

Parmelia perlata v. olivaria Ach. Meth. p. 217, ad truncos in 
insula Amboina, et secus ripas Rewa in insulis Fiji. 

Parmelia perlata v. platyloba Müll. Arg. L. B. n. 410, trunci- 
cola in insula Neu-Hannover. 

Parmelia sulphurata Nees et Flot. in Linnaea 9, 1834, p. 5014, 
truncicola in insula fijiana Viti Levu. ? 

Parmelia perforata v. ulophylla Mey. et Flot. in Act. Acad. 
Leopold. 1843. p. 218, in insula Ascensionis ad saxa vulcanica. 

Parmelia tiliacea v. rimulosa Müll. Arg. Diagn. Lich. Socotr. 
p. 3, cum praecedente in ins. Ascensionis. 

Physeia obsessa Nyl. Syn. p. 426, ad truncos Pandanorum in in- 
sula moluecana Banda. 

Physeia picta Nyl. Syn. p. 430, corticola in ins. Viti Levu. 

Pannaria pannosa Nyl. in Prodr. Nov. Granat. p. 27, truncicola 
in ins. Neu-Hannover et Amboina. 

Coccocarpia aurantiaca Montg. et v. d. Bosch Lich. Javan. p. 39, 
ad truncos muscosos sylvarum ins. Amboinae. 

Coccocarpia pellita v. smaragdina Müll. Arg. L. B. n. 421 6, 
cum praecedente. 

Coecocarpia pellita v. isidiophylla Müll. Arg. E. B. n 424z, 
cum praecedente in ins. Amboina et in ins. Neu-Irland. 

Lecanora subfusca v. hypnorum Schaer. Spicil. p. 391, supra 
caespites herbarum destructos in ins. Kerguelen. 

Patellaria flavovirescens Wallr. Comp. 1. p. 359; Lecidea 
citrinella Nyl., sterilis ad terram in ins. Kerguelen. 

Arthonia pellicula Müll. Arg. Thallus tenuissimus, cinereo- 
virens, minutissime rugulosus, demum subsecedens; apothecia circ. 1mm. 
lata, orbicularia v. anguloso-suborbicularia, pelliculiformi-tenuia, fusca v. 
virenti-fusca, nuda, margine destituta; epithecium fuscum, lamina valde 
nana et hypotheeium hyalina; asci obovoidei, 6—8-spori; sporae hyalinae, 
aequaliter 4-loculares, late digitiformes, utrinque obtusae, circ. 22 y longae 
et 8u latae. — Habitu ad A. Myristicae Müll. Arg. accedit, sed sporae 
multo majores et loculus superior reliquis non longior. — In foliis Auran- 
tium in insula Viti Levu. 

Arthonia pellicula f. triehariosa; Tricharia leucothrix Fée 
Meth. p. 87. t. III. fig. B. In margine thallorum fertilium hujus speciei, 
sc. Arthoniae pelliculae, subinde inveniuntur pili albidi qui evidenter 
Trichariam leucotricham Fée minus evolutam referunt, et in eodem folio 
caeterum thalli eximie consimiles adsunt eadem Tricharia pulehre evoluta 
ornati. Tricharia leucothrix Fée dein nihil est nisi evolutio quasi mon- 
strosa seu evolutio quasi piliformi-isidioidea thalli sterilis quae absque 
dubio ullo apud alias species Arthoniae et generum affinium observanda est. 
Status bene evolutus hujus Trichariae in foliis eoriaceis lichenigeris regio- 
num calidiorum caeterum satis vulgaris est. 

Phaeographis (s. Melanobasis) diversa Müll. Arg. L. B. n. 455, 
Graphis diversa Nyl. Syn. Lich. Nov. Caledon. p. 74; corticola in ins. Neu- 
Hannover. 

Graphina (s. Aulacographina) insulana Müll. Arg. Thallus 
argillaceo - pallidus, margine sublimitatus, circ. t/ mm. crassus, laevis; 
lirellae 4—6 mm. longae, */,4,—5/,4 mm. latae, simplices v. furcatae, varie 
curvatae, pro ?/; emersae; perithecium lateraliter undique thallino-dupli- 
catum, apice anguste nudum et atrum, dorso praesertim parte obtecta 
longitrorsum pauci-suleatum v. sublaeve, basi deficiens, margines sub- 
conniventes; epithecium late et obtuse sulcatum; lamina hyalina; asci 
l-spori; sporae hyalinae, 80—90 u longae, 20—24 u latae, oblongato - elli- 
psoideae, utrinque rotundato- obtusae, valde parenchymaticae, se. trans- 
versim circ. 14-septatae, partitiones longitrorsum 3—4-septulatae, loculi 
ipsi dein vulgo eruciatim A4-locellati. — Affinis Graphinae fisso - furcatae, 

sed lirellae graciliores, minus turgide thallino-tectae, sporae in ascis soli- 
tariae et crebrius parenehymaticae. — Corticola in insula Fijiana Viti 
Levu. 

Opegrapha (s. Solenotheca) symbiotica Müll. Arg. Thallus 
cinereo-flavicans, tenuiter tartareus, leviter rugulosus, demum rimulosus, 
margine linea fusco-nigra cinctus; apothecia immersa, superficiem thalli 
fere omnino attingentia, demum ?/; mm. lata, vulgo minora, orbicularia v. 
leviter anguloso-orbicularia, in areolis solitaria, non confluentia nec seriata, 
demum thallo tumente subdistincte spurie marginata; discus planus, e 
livido-nigrescente mox nigrefactus, opacus, nudus; marginis proprii late- 
rales et valde tenues, fusci, tota altitudine laminae evoluti; hypothecium 
mediocriter crassum aut tenue, fuscum, subinde fere nullum aut centro 
tantum late evolutum; lamina unius ejusdemque apothecii dupliciter fer- 
tilis, simul peripherice copiose hyphidii- (spermatii-) gera et caeterum 
centro late ascosporophora; hyphidia oblongo-ellipsoidea, microgonidia 
4 continentia, 31/0—4 t longa; asci inter paraphyses arcte connexas an- 
gusti, subeylindriei, 8-spori; sporae hyalinae, 4-loculares, 13—15 u 
longae et 39—3!/» u latae, fusiformes, utrinque subacutae. — Species prae- 
sentia hyphidiorum in lamina sporophora insignita est. — Corticola in 
insula Viti Levu. 

Opegrapha (s. Rotula) melanophthalma Müll. Arg. L. B., 1883, 
foliicola in Nova Guinea. 

Goenogonium confervoides Nyl. in Ann. Sc. nat. sér. 4 vol. 41. 
p. 242, ad truncos muscosos in insula Amboina. 

Dictyonema sericeum Montgn. in Bél. Voy. aux Indes orient. 
p. 159, vulgatissimum ad truncos in silvis humidis montanis insulae Neu- 
Hannover. 

Dictyonema laxum Müll. Arg. Thallus laxe caespitose indefinite ex- 
pansus, nec in laminas suborbiculares aut semiorbiculares subliberas ex- 
erescens; filamenta superficiei copiose fasciculatim conglutinata, fasciculi 
longiusculi, aeruginosi, e filamentis aeruginosis et hyphis subhyalinis for- 
mati, apice albido v. subflavescenti-acuminati et ibidem filamentis tantum 
hyalinis constituti, superne nonnihil virgatim lacero - divisi, ramuli sensim 
attenuati. Àpothecia ignota. — Planta crescendi modo et thallo laxe contexto 
distincta, sed elementa constitutivi ab iis D. sericei et D. membranacei non 
differunt. Hyphae 5v latae, septatae, patenter dichotome ramosae, hya- 
linae; filamenta oscillatorialia 15 u lata, articulis duplo et ultra latioribus 
quam longis, cum filamentis hyphinis involventibus circ. 20u lata aut 
paullo tenuiora. — Corticola in insula Neu-Hannover. 

Porina praestans (Nyl.) Müll. Arg. Lich. Afric. occid. n. 44, cum 
sequente foliicola in Nova Guinea. 

Porina multiseptata Müll. Arg. Thallus tenuissimus, aregillaceus. 
instratus, intricatim cellulosus, juvenilis tamen ad instar Phyllactidii 

regulariter constructus; apothecia !/,—!/;mm. lata, argillaceo- carnea, 
late conico-hemisphaerica, ostiolo fuscescenti-carneo instructa; paraphyses 
capillares; asci angusti, 8-spori; sporae 75—85 u longae, 31/;—4 y. lata, 
circ. 12-septatae. — Juxta malaccensem P. insperatam locanda est, a qua 
differt apotheciis majoribus et sporis longioribus et crassioribus. — In 
pagina superiore foliorum viventium in silvis montanis Nova Guinea. 


